Document ID: /roh_data/filtered/fineweb-2-filterrobots_roh.jsonl.gz/28237

Cun quitads prendia il cussegl enconuschientscha che las temperaturas en las regiuns polaras creschian duas giadas pli spert ch’en il rest dal mund, hai num en la decleranza finala da la conferenza. Plinavant pretenda il Cussegl arctic da reducir ils gas cun effect da serra. Las finamiras da l’ONU stoppian vegnir realisadas fin il 2030.
Svizra survegn status d’observatur
Ils otg stadis cunfinants da l’Arctica ed ils represchentants dals pievels indigens concedan a la Svizra il status d’observatur en lur cussegl. Sco observatur n’ha la Svizra nagin dretg da cogestiun u da votar, ma ella survegn invista en la lavur dal Cussegl arctic e dastga sa participar a ses projects. La Svizra è il 13avel stadi betg arctic cun status d’observatur.
Ils Stadis Unids, il Canada, la Finlanda, la Svezia, la Norvegia, il Danemarc e l’Islanda han fundà il Cussegl arctic l’onn 1996 ensemen cun represchentants dals pievels indigens, quai cun la finamira da promover la protecziun dal clima e la segirezza al Pol dal Nord.
RR actualitad 07:00